pythainlp/thai-wiki-dataset-v4 huggingface dataset:
วัดสำเร็จ

วัดสำเร็จ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมะเร็ต อำเภอเกาะสมุย จังหวัดสุราษฎร์ธานี
วัดสำเร็จ หรือ วัดมะเร็ต เล่ากันว่า ท่านขรัวพุดษร สร้างไว้ ตั้งแต่สมัยธนบุรี และจำพรรษาจนสิ้นอายุขัย สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดชทรงเขียนรายงานการเสด็จตรวจราชการหัวเมืองปักษ์ใต้ พ.ศ. 2427 ทูลเกล้าถวายแด่พระบาทสมเด็จพระจุลจอมเกล้าเจ้าอยู่หัว ระบุว่าชื่อ วัดมะเรศ และกล่าวถึงขรัว พุดษร ว่า "ท่านขรัวพุดษรเป็นพระแต่ครั้งแผ่นดินขุนหลวงตากสร้างไว้ คนชาวเกาะสมุยนิยมนับถือว่ามีวิทยาอาคมศักดิ์สิทธิ์ตลอดการเจ็บไข้ จนถึงคนเดินเรือผ่านมาหน้าเกาะสมุยถูกคลื่นลม และบนบานคลื่นลมก็สงบเรียบร้อยไป เมื่อขรัวพุดษรตายแล้ว ราษฎรปลงศพเก็บอัฐิใส่โถแก้วตั้งไว้พร้อมเครื่องสักการบูชายังมีอยู่จนบัดนี้ ชาวเกาะถือว่าถ้าจะไปที่กันดารไปทัพเป็นต้น เชิญเอากระดูกขรัวพุดษรผูกคอไปด้วยอัน 1 เป็นที่นิยมนับถือกันมาก" อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2340 ได้รับพระราชทานวิสุงคามสีมาเมื่อ พ.ศ. 2423 
อาคารเสนาสนะที่สำคัญ ได้แก่ อุโบสถเป็นที่ประดิษฐานพระพุทธรูปศิลายวงซึ่งนำมาจากพม่า มีอายุเก่าแก่เกือบร้อยปี มีพระพุทธไสยาสน์สร้างด้วยหินปะการังและพระพุทธรูปเก่าตั้งเดิม กว่า 50 รูป ปัจจุบันวิหารแห่งนี้ได้ปิดกุญแจเอาไว้เพื่อป้องกันขโมย ผนังของวิหาร มีปรากฏรอยเท้าประทับอยู่ข้างฝาข้างประตูวิหาร เชื่อกันว่าเป็นรอยเท้าของขรัวพุดสอนที่ได้ประทับรอยเท้าเอาไว้ สถูปบรรจุอัฐิขรัวพุดษร หอสวดมนต์ สร้างเมื่อ พ.ศ. 2469 สร้างด้วยไม้ทั้งหลัง เป็นอาคารทรงปั้นหยา 2 ชั้น ยกพื้น มีใต้ถุนเตี้ย ๆ รูปแบบสถาปัตยกรรมไทยผสมผสานสถาปัตยกรรมจีน มีการฉลุลายลงบนแผ่นไม้ติดโยรอบบริเวณชายคาชั้นบน ตึกรับรองอาคันตุกะ ใช้เป็นที่รับรองพระภิกษุที่เดินทางมาพำนัก สร้างโดยพระภิกษุดำ ใจกว้าง (หมื่นพยาธิบำบัด) ซึ่งได้แบบอย่างมาจากลังกา เจดีย์หนึ่งในจำนวน 3 องค์ที่สร้างขึ้นในสมัยขรัวพุดษร ได้รับการบูรณะจากกรมศิลปากร เมื่อปี พ.ศ. 2544 รูปทรงของเจดีย์เป็นศิลปะศรีวิชัย
โบราณวัตถุได้แก่ ธรรมาสน์ไม้ฉลุโดยช่างฝีมือชาวจีน สร้างด้วยไม้สักทองทั้งหลัง จำหลักลวดลายตั้งแต่หลังคา พระประธานในอุโบสถจาก เมืองมัณฑะเลย์ ประเทศพม่า ขนาดหน้าตักกว้า 36 นิ้ว สูง 52 นิ้ว อยู่ในอิริยาบถนั่งขัดสมาธิ
วัดกฤษณเวฬุพุทธาราม

วัดกฤษณเวฬุพุทธาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทองเอน อำเภออินทร์บุรี จังหวัดสิงห์บุรี มีที่ดินตั้งเนื้อที่วัด 21 ไร่ 46 ตารางวา
วัดกฤษณเวฬุพุทธาราม เดิมชื่อ วัดไผ่ดำ มีชื่อตามหมู่บ้านไผ่ดำ เพราะพื้นที่เดิมของหมู่บ้านและของวัดบางส่วนเป็นป่าไผ่ดำ สันนิษฐานว่าสร้างตั้งแต่สมัยกรุงศรีอยุธยาหรือมากกว่านั้น เพราะวัดมีเจดีย์เก่าแก่ที่ปัจจุบันยังมีสภาพเกือบสมบูรณ์ จนเมื่อราว พ.ศ. 2465–2467 มีพระสงฆ์อยู่จำพรรษาบ้าง ว่างเว้นไปบ้าง จนถึง พ.ศ. 2470 ตั้งเป็นวัดและสมเด็จพระสังฆราชเจ้า กรมหลวงวชิรญาณวงศ์ โปรดให้พระสงฆ์ ในปกครองคณะธรรมยุตมาอยู่ประจำ โดยมีพระครูประพัฒนสีลคุณ (เอก ปวฑฺฒโน) เป็นเจ้าอาวาสรูปแรก วัดได้สร้างอุโบสถหลังใหม่ และได้รับพระราชทานวิสุงคามสีมาครั้งหลังเมื่อวันที่ 13 กันยายน พ.ศ. 2480 เขตวิสุงคามสีมากว้าง 40 เมตร ยาว 80 เมตร
อาคารและเสนาสนะที่สำคัญได้แก่ เจดีย์โบราณมีฐานเจดีย์กว้าง 11 เมตร สูง 9 เมตร ได้รับการบูรณปฏิสังขรณ์ เมื่อ พ.ศ. 2515, 2530 และครั้งหลังเมื่อ พ.ศ. 2540 อุโบสถกว้าง 8 เมตร ยาว 18 เมตร พระประธานในอุโบสถ ชื่อ "พระพุทธโสภาคย์สักยมุนี" ขนาดพระเพลา 1.35 เมตร ศาลาบำเพ็ญกุศล กุฏิสงฆ์จำนวนหลายหลัง งอาคารเสียง-เป้า ปาลวัฒน์วิไชย หอระฆัง และฌาปนสถาน
นานิวะดันชิ

นานิวะดันชิ (; โรมาจิ: "Naniwa Danshi") เป็นกลุ่มศิลปินชายล้วนในสังกัด จอห์นนีแอนด์แอสโซซิเอทส์ ก่อตั้งวงในปี ค.ศ. 2018 ในวันที่ 28 กรกฎาคม 2021 ได้ประกาศซีดีเดบิวต์ โดยซิงเกิลแรกออกในวันที่ 12 พฤศจิกายน 2021 ในชื่อ "อูบุเลิฟ" ภายใต้สังกัดเจสตรอม
นานิวะดันชิ เป็นกลุ่มศิลปินลำดับที่ 3 ของจอห์นนี ที่เปิดตัวขึ้นในภูมิภาคคันไซต่อจาก คันจานิ 8 และ จอห์นนีสเวสต์ ชื่อของวงมาจากชื่อเขตนานิวะ ในนครโอซากะ
นานิวะดันชิมีกลุ่มแฟนคลับเรียกว่า "นานิฟามุ" 
สมาชิก.
สมาชิกของนานิวะดันชิมีจำนวน 7 คนด้วยกัน ประกอบด้วย
ผลงาน.
ก่อนเปิดตัว.
ผลงานเพลงของนานิวะดันชิก่อนเปิดตัวอย่างเป็นทางการ ได้ปรากฎในเว็บไซต์ของ JASRAC
Hennecartia

Hennecartia เป็นสกุลของพืชดอกที่อยู่ในวงศ์ Monimiaceae. มีเพียงสปีชีส์เดียวคือ Hennecartia omphalandra.
มีถิ่นกำเนิดในบราซิลตอนใต้ อาร์เจนติน่าตะวันออกเฉียงเหนือ และ ปารากวัย
Hemiarrhena

Hemiarrhena เป็นสกุลของพืชดอกที่อยู่ในวงศ์ Linderniaceae มีเพียงสปีชีส์เดียวคือ Hemiarrhena plantaginea.
มีถิ่นกำเนิดอยู่ทางเหนือของออสเตรเลีย
Hellmuthia

Hellmuthia เป็นสกุลของพืชดอกที่อยู่ในวงศ์ Cyperaceae. มีเพียงสปีชีส์เดียวคือ Hellmuthia membranacea.
มีถิ่นกำเนิดในจังหวัดเคปภายในสาธารณรัฐแอฟริกาใต้
Helictonema

Helictonema เป็นสกุลของพืชดอกที่อยู่ในวงศ์ Celastraceae มีเพียงสปีชีส์เดียวคือ Helictonema velutinum.
ถิ่นกำเนิดคือแอฟริกาเขตร้อนตะวันตกถึงยูกันดา
Hegnera

Hegnera เป็นสกุลของพืชดอกที่อยู่ในวงศ์ Fabaceae. มีเพียงสปีชีส์เดียวคือ Hegnera obcordata.
ถิ่นกำเนิดคือ อินโดจีน ถึงตะวันตก มาเลเซีย พบในประเทศกัมพูชา จาวา ลาว มาลายา เมียนมาร์ สุมาตรา ไทย และเวียดนาม
มูวาราตากุซ

จันดีมูวาราตากุซ  เป็นหมู่โบราณสถานวัดในศาสนาพุทธ เข้าใจว่าสร้างขึ้นในอาณาจักรศรีวิชัย ตั้งอยู่ในอำเภอกัมปาร์ จังหวัดรีเยา บนเกาะสุมาตรา ประเทศอินโดนีเซีย สร้างขึ้นในราวคริสต์ศตวรรษที่ 11–12 และเป็นหนึ่งในหมู่วิหารโบราณที่มีการเก็บรักษาไว้ดีที่สุดบนเกาะสุมาตรา
ลักษณะทางสถาปัตยกรรมและศิลปะที่ปรากฏหลงเหลือแสดงให้เห็นว่าเคยเป็นศาสนสถานของมหายาน หมู่โบราณสถานนี้ได้รับการค้นพบโดยกอร์เนต เดอ โครต (Cornet De Groot) ในปี 1860 ตามด้วยการสำรวจและศึกษาอย่างเป็นทางการนำโดยเว.เป. ครุเนอเฟลด์ (W.P. Groeneveld) ในปี 1880 มีการทำการศึกษาอย่างจริงจังในปี 1983 ซึ่งพบซากฐานอาคาร, มหากาลีวิหาร และสิ่งปลูกสร้างโบราณอื่น ๆ ปัจจุบันหมู่โบราณสถานได้รับการขึ้นทะเบียนเป็นอนุสรณ์แห่งชาติโดยรัฐบาลอินโดนีเซีย และขึ้นทะเบียนเป็นแหล่งมรดกโลกเบื้องต้นโดยยูเนสโก
เดอะ 42 โกลกาตา

เดอะ 42  เป็นตึกระฟ้าที่อยู่อาศัยในโกลกาตา รัฐเบงกอลตะวันตก ประเทศอินเดีย ตั้งอยู่ในย่านการค้าจาวริงฮีระหว่างตาตาเซนเตอร์ กับ ชีวันสุธ มีการวางแผนก่อสร้างครั้งแรกในปี 2008 แต่เริ่มก่อสร้างอีกสองปีนับจากนั้น อาคารก่อสร้างแล้วเสร็จในปี 2019 และกลายมาเป็นตีกที่สูงที่สุดในประเทศในเวลานั้น ปัจจุบันอาคารยังคงเป็นตึกระฟ้าที่สูงที่สุดในประเทศอินเดียที่ตั้งอยู่นอกนครมุมไบ
อาคารวางแผนโดย Mani Group, Salarpuria Sattva Group และ Alcove Realty & Diamond Group โดยมีเป้าหมายให้เป็นอาคารอยู่อาศัยที่สูงที่สุดในโกลกาตา บนถนนจาวริงฮี และมีความสูง 65 ชั้น
การต่อต้าน.
ผู้พัฒนาโครงการ 42 ถูกฟ้องร้องบนศางสูงกัลกัตตา โดยผู้ยื่นฟ้องคือ ITC Limited เจ้าของอสังหาริมทรัพย์ "เฟาน์เตนคอร์ต" (Fountain Court) ซึ่งตั้งอยู่ติดกับโครงการ โดยอ้างว่าอาคารสูง 62 ชั้นทางตะวันตกนี่จะละเมิดซึ่งสิทธิในการเข้าถึงแสงและอากาศของโครงการเฟาน์เตนคอร์ต
รายชื่อเว็บไซต์ที่ถูกบล็อกในประเทศสิงคโปร์

ต่อไปนี้คือรายชื่อของเว็บไซต์บางส่วนที่ถูกบล็อกการเข้าถึงในประเทศสิงคโปร์ ภายใต้ความรับผิดชอบของกรมการพัฒนาสื่ออินโฟคอม (IMDA) ส่วนใหญ่ถูกบล็อกเนื่องจากเป็นบริการพนันผิดกฎหมาย, ขายบริการ ("กิจกรรมที่ขัดต่อศีลธรรม"), ละเมิดลิขสิทธิ์ และเผยแพร่ข้อมูลเท็จ
ข้อมูลจากปี 2019 พบว่ามีเว็บไซต์จำนวน 202 เว็บที่ถูกทางการสิงคโปร์บล็อกเนื่องจากเหตุผล "กิจกรรมที่ขัดต่อศีลธรรม" (vice-related)
รายชื่อเว็บไซต์บางส่วนที่ถูกบล็อก.
อย่างไรก็ตาม เว็บไซต์ที่ถูกบล็อกในสิงคโปร์สามารถเข้าถึงได้โดยอ้อมได้โดยง่าย ผ่านการเปลี่ยนดีเอ็นเอสโดยไม่จำเป็นต้องใช้วีพีเอ็น
โยนาตัน กอนซาเลซ

โยนาตัน กอนซาเลซ  นักมวยสากลอาชีพชาวปวยร์โตรีโก ปัจจุบันเป็นแชมป์โลกของ WBO รุ่นจูเนียร์ฟลายเวท ในช่วงที่ชกมวยสากลสมัครเล่น ได้ชนะเลิศเหรียญทองมวยสากลสมัครเล่นเยาวชนชิงแชมป์โลก 2008 และอเมริกากลางและแคริบเบียนเกมส์ 2010 ในรุ่นฟลายเวท
โทชิยูกิ นิชิดะ

โทชิยูกิ นิชิดะ (; โรมาจิ: "Nishida Toshiyuki"; 4 พฤศจิกายน พ.ศ. 2490 – 17 ตุลาคม พ.ศ. 2567) เป็นนักแสดงชาวญี่ปุ่น เขาได้รับรางวัลเจแปนอะแคเดมีฟิล์ม สองรางวัลสำหรับนักแสดงนำชายยอดเยี่ยมจากเรื่อง เส้นทางสายไหม (2531) และ สึริบากะ นิชชิ 6 (2536) นอกจากนี้เขายังได้รับรางวัล เหรียญเกียรติยศแถบสีม่วง สำหรับนักแสดงนำชายยอดเยี่ยมจากเรื่อง ลุกขึ้น! และ สึริบากะ นิชชิ 14 (2546) นอกประเทศญี่ปุ่น เขาเป็นที่รู้จักดีที่สุดจากบทบาท ตือโป๊ยก่าย (จู ปาเจี้ย) ในเรื่อง ลิง (ไซยูกิ)
โทชิยูกิ นิชิดะ เคยดำรงตำแหน่งประธานสหภาพนักแสดงญี่ปุ่นและรองประธานคณะกรรมการองค์กรรางวัลภาพยนตร์แห่งสถาบันภาพยนตร์ญี่ปุ่น เขาได้รับเครื่องราชอิสริยาภรณ์อาทิตย์อุทัย ในปี พ.ศ. 2561
ประวัติ.
โทชิยูกิ นิชิดะ เกิดเมื่อวันที่ 4 พฤศจิกายน พ.ศ. 2490 ในชื่อ โทชิยูกิ อิมาอิ (今井 敏行) ในเมืองโคริยามะจังหวัดฟุกุชิมะเป็นบุตรของ อิซึมิ และคิเอะ อิมาอิ อิซึบิดาผู้ให้กำเนิดของเขาทำงานที่สำนักงานไปรษณีย์ออมทรัพย์โคริยามะ และเกิดในครอบครัวของคาโร เจ้าหน้าที่ ซามูไรระดับสูงอิซึมิเสียชีวิตเมื่อเขายังเด็ก และคิเอะได้เลี้ยงดูเขาในขณะที่ทำงานเป็นช่างเสริมสวยหลังจากที่คิเอะแต่งงานใหม่ นิชิดะซึ่งขณะนั้นอายุได้ 5 ขวบ ได้รับการรับเลี้ยงโดยน้องสาวของคิเอะและสามีของเธอ มิโย และ ทัตสึจิ นิชิดะ ตามลำดับ บรรพบุรุษของพ่อบุญธรรมของเขารับใช้ชิมาซึ นาริอากิระไดเมียว แห่งแคว้นซัตสึมะและปกป้องซัตสึมะในช่วงสงครามอังกฤษ-ซัตสึมะ 
โทชิยูกิ นิชิดะ ถูกพบเสียชีวิตที่บ้านของเขาในเขตเซตางายะ โตเกียว เมื่อวันที่ 17 ตุลาคม พ.ศ. 2567 ขณะมีอายุได้ 76 ปี โดยก่อนหน้านี้เขาป่วยเป็นโรคหัวใจเรื้อรัง 
อาชีพ.
ในประเทศญี่ปุ่น เขาเป็นที่รู้จักในการเล่นซีรีส์คอมเมดี้เรื่อง "สึริบากะ นิชชิ" ที่ออกอากาศไปทั้งหมด 22 ตอน ส่วนนอกประเทศญี่ปุ่น โทชิยูกิเป็นที่รู้จักในการแสดงเป็น ตือโป๊ยก่าย (จู ปาเจี้ย) ในฤดูกาลแรกของภาพยนตร์ชุดทางโทรทัศน์ "ไซยูกิ" หรือภาพยนตร์ในปี พ.ศ. 2551 เสน่ห์สาวราเมน ในบทบาทเซ็นเซของตัวละครที่แสดงโดย บริตทานี เมอร์ฟี นักแสดงหญิงชาวอเมริกัน
โทชิยูกิ นิชิดะ ได้รับคัดเลือกในงาน รางวัลเจแปนอะแคเดมีฟิล์ม ทั้งหมด 10 ครั้ง โดยชนะ 2 ครั้งสำหรับผลงานการแสดง "เส้นทางสายไหม", "พระจันทรประภาโพธิสัตว์", "สึริบากะ นิสชิ 6" ในปี พ.ศ. 2531 และในปี พ.ศ. 2536 สาขานักแสดงยอดเยี่ยม และในปี 2546 จากเรื่อง "ลุกขึ้น!" และ "สึริบากะ นิชชิ 14" สาขานักแสดงยอดเยี่ยม
ในปี พ.ศ. 2560 โทชิยูกิ นิชิดะ ได้รับบทบาทแสดงเป็นรองหัวหน้า ยากูซ่า นิชิโนะในภาพยนตร์เรื่องเส้นทางยากูซ่า 3 ซึ่งได้รับเสียงตอบรับที่ดีกลับมา
โทชิยูกิเป็นหนึ่งใน "เอกอัครราชทูตแนวหน้า" ของเมืองโคริยามะ บ้านเกิดของเขา
ป้อมวิเชียรโชฎก

ป้อมวิเชียรโชฎก เป็นป้อมปราการ ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร
ก่อนจะสร้างป้อมวิเชียรโชฎก ในสมัยสมเด็จพระนารายณ์มหาราช ปรากฏป้อมบริเวณปากแม่น้ำท่าจีน จากจดหมายเหตุบันทึกการเดินทางของมองซิเออร์เซเบเรต์ เอกอัครราชทูตฝรั่งเศสในแผ่นดินสมเด็จพระนารายณ์มหาราช ที่เดินทางกลับฝรั่งเศสโดยทางเรือเมื่อ พ.ศ. 2230 บันทึกว่า "...ที่เมืองนี้มีป้อมเล็กอยู่ 1 ป้อม ก่อด้วยอิฐ กำแพงป้อมนั้นสูงราว 10 ฟุต แต่ไม่มีชานป้อม มีแต่หอรบซึ่งมีปืนขนาดเล็ก ๆ และปืนทองเหลืองด้วย เมื่อข้าพเจ้ามาถึงปืนนั้นก็ยิงรับข้าพเจ้า"
ป้อมวิเชียรโชฎก สร้างเมื่อ พ.ศ. 2371 โดยพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้พระยาโชฎึกราชเศรษฐี (ทองจีน ไกรฤกษ์) เป็นแม่กอง สร้างป้อมขึ้นเพื่อรักษาปากน้ำท่าจีนที่เมืองสมุทรสาคร อันเนื่องมาจากในสมัยพระองค์ ไทยเกิดกรณีพิพาทกับญวนเรื่องเจ้าอนุวงศ์เมืองเวียงจันทน์ พระบาทสมเด็จพระนั่งเกล้าเจ้าอยู่หัวทรงเกรงว่าญวนจะยกกำลังทางเรือมารุกรานไทย จึงได้สร้างป้อมตามปากน้ำที่สำคัญ
สถาปัตยกรรมเป็นอาคารก่อด้วยอิฐถือปูน ป้อมกว้างประมาณศอกเศษ สูงประมาณ 6 ศอก ไม่มีป้อมยามมีแต่หอรบ แต่ละช่องกว้างประมาณ 5 เมตร ตามช่องของกำแพงป้อมมีปืนใหญ่ประจำการ โดยบนกระบอกปืนทุกกระบอกมีสัญลักษณ์เป็นรูปมงกุฎราชวงศ์อังกฤษมีอักษร G R และสลักคำว่า BACON บรรจุอยู่ ปัจจุบันป้อมมีเพียงสามด้าน คือ ทิศเหนือ ทิศใต้ และทิศตะวันตก (ติดแม่น้ำท่าจีน) บางส่วนตัดออกเพื่อใช้เป็นเส้นทางสัญจร และภายในบริเวณป้อมเป็นที่ตั้งของศาลหลักเมืองและสวนสาธารณะ
เหตุฝูงชนเบียดกันจนเสียชีวิตที่แอสโตรเวิลด์เฟสติวัล

ในวันที่ 5 พฤศิจกายน 2021 เกิดการเบียดกันของฝูงชนจนมีผู้เสียชีวิตในระหว่างคืนแรกของเทศกาลดนตรีแอสโตรเวิลด์เฟสติวัล ซึ่งจัดขึ้นโดยแทรวิส สก็อตต์ แรปเปอร์ชาวอเมริกัน มีผู้เสียชีวิตในที่เกิดเหตุ 8 ราย มีผู้ถูกนำส่งโรงพยาบาลทันที 23 ราย และอีกมากกว่า 300 รายได้รับบาดเจ็บ เข้ารักษาในโรงพยาบาลสนามในพื้นที่จัดงาน
ผู้เสียชีวิตในที่เกิดเหตุจำนวนแปดราย อายุตั้งแต่ 14 ถึง 27 ปี ในวันที่ 10 พฤศจิกายน มีรายงานผู้เสียชีวิตรายที่เก้า เป็นสตรีเชื้อสายเอเชียใต้วัย 22 หลังเธอเข้าสู่ภาวะสมองตายในวันที่ 9 และเสียชีวิตในวันต่อมา และผู้เสียชีวิตรายที่สิบเป็นเด็กชายวัย 9 ปี หลังแพทย์ให้ยาให้เกิดภาวะโคมาและเสียชีวิตในวันที่ 14 พฤศจิกายน
แทรวิส สก็อตต์

แจ็กส์ เบอร์มอน เว็บสเตอร์ ที่ 2 (เกิด 30 เมษายน ค.ศ. 1991) หรือชื่อในวงการคือ แทรวิส สก็อต (ชื่อเดิม Travi$ Scott) เป็นแร็ปเปอร์ นักร้อง และโปรดิวเซอร์เพลงชาวอเมริกัน ชื่อนักร้องของเขามาจากชื่อของคุณลุงคนโปรดของเขา แทรวิส รวมกับชื่อแรกของผู้เป็นแรงบันดาลใจสำคัญของเขา คิด คัดดี (ชื่อจริง สก็อตต์ เมสคัดดี; Scott Mescudi)
สตูดิโออัลบั้มเปิดตัวของเขา "โรเดโอ" (2014) ซึ่งนำด้วยเพลง "แอนทิโดต" ปล่อยในปี 2015 ตามด้วยอัลบั้มที่สองของเขาในปี 2016 "เบิดส์อินเดอะแทร็ปซิงแม็กไนต์" ซึ่งเป็นอัลบั้มแรกของเขาที่ติดชาร์ต "บิลบอร์ด" 200 ในปี 2018 เขาปล่อยสตูดิโออัลบั้มชุดที่สาม "แอสโตรเวิลด์" ซึ่งมีซิงเกิล "ซิกโกโหมด" (ร่วมกับเดรก) เป็นซิงเกิลแรกของเขาที่ติดอันดับหนึ่งบนชาร์ต "บิลบอร์ด" ฮอต 100 ปลายปี 2019 ค่ายเพลงแค็กตัสแจ็กออกอัลบัมรวมเพลงของสก็อตต์ในชื่อ "แจ็กบอยส์" ขึ้นเป็นอัลบั้มอันดับหนึ่งครั้งแรกของเขาบน "บิลบอร์ด" 200 ในปี 2020 เขาได้รับการเสนอชื่อรางวัลแกรมมี 8 ครั้ง และเคยชนะรางวัลบิลบอร์ดมิวสิกอะวอดส์กับรางวัลลาตินแกรมมี
สมาพันธ์เบสบอลมัธยมปลายญี่ปุ่น

สมาพันธ์เบสบอลมัธยมปลายญี่ปุ่น  เป็นสมาพันธ์ที่อำนาจในการบริหารการแข่งขันเบสบอลมัธยมปลายของญี่ปุ่นโดยตรง ร่วมกับสมาพันธ์เบสบอลมัธยมปลายอีก 47 จังหวัดทั่วประเทศญี่ปุ่น มีชื่อเล่นว่า "โคยะเร็น"  
สมาพันธ์เบสบอลมัธยมปลายญี่ปุ่นดำเนินกิจกรรมกีฬาเบสบอลเป็นเอกเทศจากสมาพันธ์กีฬามัธยมปลายญี่ปุ่น จึงทำให้การแข่งขันเบสบอลชิงแชมป์มัธยมปลายญี่ปุ่น หรือโคชิเอ็งฤดูร้อน ไม่ถือเป็นส่วนหนึ่งของการแข่งขันอินเตอร์ไฮแต่อย่างใด
ประวัติศาสตร์.
โคยะเร็นวิวัฒนาการมาจากสมาพันธ์เบสบอลกีฬามัธยมขั้นสองญี่ปุ่น โดยก่อตั้งขึ้นมาในปี 1946 เพื่อเป็นโต้โผใหญ่ในการแข่งขันเบสบอลชิงแชมป์มัธยมขั้นสองญี่ปุ่น ซึ่งเดิมดำเนินรายการโดยอาซาฮีชิมบุง สื่อชื่อดังจากจังหวัดโอซากะในช่วงก่อนสงครามโลก
หลังสงครามโลกครั้งที่สองสิ้นสุดลง โรงเรียนมัธยมขั้นสองได้กลายเป็น "มัธยมปลาย" ทำให้ชื่อต้องถูกเปลี่ยนเป็น "สมาพันธ์เบสบอลมัธยมปลายญี่ปุ่น" ต่อมาในปี 1963 สมาพันธ์จึงแยกตัวเป็นองค์กรที่เป็นเอกเทศกับสมาพันธ์กีฬามัธยมปลายญี่ปุ่น และกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี
คิซูนะ ซากูระ

คิซูนะ ซากูระ (อักษรโรมัน: Kizuna Sakura; 30 พฤษภาคม ค.ศ. 1989 –) เป็นผู้มีชื่อเสียงทางโทรทัศน์และนักธุรกิจชาวญี่ปุ่น อดีตนักแสดงเอวี อดีตกราเวียร์ไอดอล เธอมีชื่อเล่นคือคิซูปง  โดยเกิดที่จังหวัดโทจิงิ ในฐานะผู้มีชื่อเสียงทางโทรทัศน์ เธอเป็นสมาชิกของอะเลียว (ปัจจุบันคือบริษัทฮาเวสเตอส์)
ประวัติ.
เธอมาจากเมดคาเฟ่ "แอตโฮมคาเฟ่" ในอากิฮาบาระ โตเกียว
เดือนตุลาคม ค.ศ. 2011 เธอได้รับเลือกในฐานะผู้สมัครซันส์โปไอดอลรีพอร์เตอร์ (SIR20) จากผู้สมัครประมาณ 300 คน หลังจากนั้น เธอได้รับรางวัลพิเศษด้วยเวลาสามเดือนของกิจกรรม (การแข่งเพื่อความอยู่รอด) และกลายเป็นสมาชิกประจำ โดยมีสีภาพลักษณ์ประจำตัวคือสีเหลือง
เธอมีคำพูดติดปากคือ "อดีตเมด! คิวตีไอดอล!" ในปีแรก และ "ปีศาจน้อยแห่งสวรรค์สีเหลือง" ในปีที่สอง โดยสำเร็จการศึกษายูนิตไอดอลเมื่อปลายเดือนมกราคม ค.ศ. 2014 (การถ่ายทอดสดการสำเร็จการศึกษาพิเศษจัดขึ้นในวันที่ 28 กุมภาพันธ์)
ครั้นเมื่อวันที่ 1 กรกฎาคม ค.ศ. 2014 เธอได้ประกาศในบล็อกว่าเธอจะเป็นนักแสดงเอวี ในช่วงเวลาเดียวกับที่เธอเดบิวต์ เธอได้รับเลือกให้เข้าร่วมวง "มิลเลียนเกิลส์ Z" ร่วมกับริกะ โฮชิมิ, มิโฮโนะ ซากางูจิ และคริสติน
อำเภอโวชม์กีร์

อำเภอโวชม์กีร์  เป็นอำเภอในเทศมณฑลแอกแกลอ จังหวัดโกเลสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 25,149 คนใน 5,266 ครัวเรือน อำเภอนี้มีเมืองแค่เมืองเดียวคือแอมบอร์ออลูม และมี 2 ตำบล คือ ตำบลแมซแรเอเยโจนูบี และตำบลแมซแรเอเยโชมอลี
ราเมศวรัม

ราเมศวรัม [รา-เมด-สะ-วะ-รัม]  หรือ ราเมจุวรัม  เป็นเทศบาลในอำเภอรามนาตปุรัม รัฐทมิฬนาฑู ประเทศอินเดีย ราเมศวรัมตั้งอยู่บนเกาะปามปันในอ่าวมันนาร์ ปลายสุดของคาบสมุทรอินเดีย เกาะนี้แยกจากอินเดียแผ่นดินใหญ่ด้วยช่องแคบปามปัน และอยู่ห่างจากเกาะมันนาร์ของประเทศศรีลังกาประมาณ 40 กิโลเมตร เกาะปามปันหรืออีกชื่อคือเกาะราเมศวรัมเชื่อมกับแผ่นดินใหญ่ด้วยสะพานปามปัน ราเมศวรัมเป็นสถานีปลายทางของรถไฟจากเมืองเจนไนและมตุไร เช่นเดียวกับพาราณสี ราเมศวรัมเป็นหนึ่งในสถานที่ศักดิ์สิทธิ์ที่สุดในอินเดียของชาวฮินดู และเป็นหนึ่งในหมู่สถานที่แสวงบุญสี่แห่งของศาสนาฮินดูที่เรียกว่า จารธาม
ตามคัมภีร์โบราณของฮินดู พระรามสร้างรามเสตุที่นี่เพื่อข้ามทะเลไปยังลังกา เพื่อช่วยเหลือนางสีดาที่ถูกลักพาโดยราวณะ ที่ใจกลางเมืองราเมศวรัมมีรามนาตจุวามิโกยิล โบสถ์พราหมณ์ที่สร้างเพื่อบูชาพระศิวะ โบสถ์พราหมณ์แห่งนี้ถือเป็นสถานที่ศักดิ์สิทธิ์สำหรับผู้นับถือลัทธิไศวะและลัทธิไวษณพ
ราเมศวรัมเป็นจุดที่ใกล้ที่สุดของอินเดียในการข้ามไปยังศรีลังกา หลักฐานทางธรณีวิทยาเสนอว่าในอดีตรามเสตุเคยเป็นแผ่นดินที่เชื่อมระหว่างดินแดนอินเดียกับศรีลังกา ราเมศวรัมปกครองแบบเทศบาลในค.ศ. 1994 เมืองมีเนื้อที่ 55 ตารางกิโลเมตร มีประชากร 44,856 คน (ค.ศ. 2011) การท่องเที่ยวและการประมงเป็นธุรกิจหลักของเมืองนี้
เทศมณฑล (สหรัฐ)

ในสหรัฐ เทศมณฑล หรือ เคาน์ตี  เป็นหน่วยการบริหารหรือหน่วยทางการเมืองของรัฐ ที่ประกอบด้วยพื้นที่ทางภูมิศาสตร์ที่มีเขตแดนชัดเจนและมักจะมีอำนาจหน้าที่ระดับหนึ่ง คำว่า "เคาน์ตี" ใช้ในรัฐจำนวน 48 รัฐ ในขณะที่ลุยเซียนาและอะแลสกามีเขตการปกครองที่เทียบเท่ากัน เรียกว่า แพริช (parish) และโบโร (borough) ตามลำดับ
อำนาจการปกครองของแต่ละเทศมณฑลแตกต่างกันไปในแต่ละรัฐ เทศมณฑลมีบทบาทอย่างมีนัยสำคัญในทุกรัฐ ยกเว้นโรดไอแลนด์และคอนเนตทิคัต ที่รัฐบาลท้องถิ่นของเทศมณฑลถูกยกเลิก แต่ก็ยังคงอยู่เพื่อวัตถุประสงค์ในการบริหารหรือทางสถิติ แมสซาชูเซตส์ได้ยกเลิกหน่วยงานรัฐส่วนใหญ่ออกจากเทศมณฑล 8 แห่งจากเทศมณฑลทั้งหมด 14 แห่ง ในขณะที่อะแลสกา มีโบโรที่ไม่ได้จัดตั้ง (Unorganized Borough) ที่กินพื้นที่ โดยไม่มีบทบาทหน้าที่ในการบริหารในระดับโบโรเลย เทศมณฑลส่วนใหญ่มีการแบ่งเขตการปกครองย่อยลงไปอีก ซึ่งอาจจะเป็น ตำบล เทศบาล และพื้นที่ที่ไม่ได้จัดตั้ง บางแห่งก็ไม่มีการแบ่งย่อย หรืออาจบริหารแบบนคร-เทศมณฑลที่รวมกัน (consolidated city-county) ซึ่งนครกับเทศมณฑลจะผนวกเข้าด้วยกันเป็นเขตอำนาจเดียวกัน
เทศบาลบางแห่งตั้งอยู่ในหลายเทศมณฑล เช่น นครนิวยอร์กจะครอบคลุมพื้นที่ 5 เทศมณฑล ซึ่งในระดับรัฐบาลท้องถิ่นของนครนิวยอร์กจะเรียกเทศมณฑลเหล่านี้ว่า โบโร ในทางกลับกัน ในรัฐเวอร์จิเนีย แมริแลนด์ มิสซูรี และเนวาดา จะมีเขตการปกครองที่เรียกว่า นครอิสระ (independent city) ซึ่งเป็นเทศบาลที่ไม่ขึ้นกับเทศมณฑลใด ๆ ตามกฎหมาย แต่ก็ยังคงมีบทบาทหน้าที่เช่นเดียวกับนคร-เทศมณฑลที่รวมกัน
จำนวนเทศมณฑลในรัฐมีตั้งแต่ 3 เทศมณฑลในเดลาแวร์ ไปจนถึง 254 เทศมณฑลในเท็กซัส อีกทั้งประชากรของเทศมณฑลยังแตกต่างกันอย่างมาก ในปี 2017 ตามรายงานของสำนักสำรวจสำมะโนประชากร มากกว่าครึ่งหนึ่งของประชากรสหรัฐกระจุกตัวอยู่เพียง 143 เทศมณฑลจากจำนวนมากกว่า 3,000 เทศมณฑล หรือเพียง 4.6% ของเทศมณฑลทั้งหมด เทศมณฑลที่ใหญ่ที่สุด 5 อันดับเรียงตามจำนวนประชากร ได้แก่ เทศมณฑลลอสแอนเจลิส แคลิฟอร์เนีย, เทศมณฑลคุ้ก อิลลินอยส์, เทศมณฑลแฮร์ริส เท็กซัส, เทศมณฑลมารีโคปา แอริโซนา, และเทศมณฑลแซนดีเอโก แคลิฟอร์เนีย 
จากข้อมูลปี 2020 เทศมณฑลและเทียบเท่าในรัฐทั้งหมด 50 รัฐและดิสทริกต์ออฟโคลัมเบียมีจำนวนทั้งสิ้น 3,143 แห่ง และถ้าหากนับรวมเขตการปกครองที่เทียบเท่าเทศมณฑลในดินแดนต่าง ๆ ของสหรัฐอีก 100 แห่ง ยอดรวมทั้งหมดจะเท่ากับ 3,243 แห่ง
ทิศทาง (อณูชีววิทยา)

ในสาขาอณูชีววิทยาและชีวเคมี directionality (ทิศทาง) หมายถึงทิศทางทางเคมีในกรดนิวคลีอิกสายเดี่ยวจากต้นสายไปยังปลายสาย
เพราะสำหรับดีเอ็นเอหรืออาร์เอ็นเอสายเดี่ยว วิธีการระบุตำแหน่งอะตอมคาร์บอนทางเคมีสำหรับวงแหวนน้ำตาลเพนโทส (pentose) ที่เป็น#เปลี่ยนทาง จะทำให้ให้มีส่วนสุดด้าน 5′ (อ่านว่า ไฟฟ์ไพรม์) 
ซึ่งบ่อยครั้งเป็นกลุ่มฟอสเฟตที่เชื่อมอยู่กับคาร์บอน 5′ ในวงแหวนไรโบส
และมีส่วนสุดด้าน 3′ (อ่านว่า ทรีไพรม์) ซึ่งปกติเป็นส่วน -OH ของวงแหวนไรโบสที่ยังไม่ได้แปลง
ถ้าเป็นสายเกลียวคู่กรดนิวคลีอิก สายแต่ละข้างจะวิ่งในทิศทางกลับกันเพื่อให้จับคู่เบสกับกันและกันได้ ซึ่งสำคัญในการถ่ายแบบหรือการถอดรหัสข้อมูลพันธุกรรมที่เข้ารหัสไว้
ในสิ่งมีชีวิต กรดนิวคลีอิกจะสังเคราะห์จากด้าน 5′ (ต้นสาย) ไปยัง 3′ (ปลายสาย)
เพราะเอนไซม์โพลิเมอเรส (polymerase) ที่ประกอบสายกรดนิวคลีอิกใหม่ชนิดต่าง#เปลี่ยนทาง ๆ ปกติต้องได้พลังงานจากการทำลายพันธะนิวคลีโอไซด์ไตรฟอสเฟต (nucleoside triphosphate) เพื่อไปใช้เชื่อม#เปลี่ยนทาง ตัวใหม่เข้ากับกลุ่มไฮดรอกซิล (-OH) ที่ปลายด้าน 3′ ด้วยพันธะ phosphodiester 
ดังนั้น เมื่อเปรียบเทียบตำแหน่งโครงสร้างต่าง#เปลี่ยนทาง ๆ ตามสายกรดนิวคลีอิก รวมทั้งยีนและจุดเชื่อม (binding site) ของโปรตีน จึงสามารถระบุว่าอยู่ทาง upstream (ต้นสาย) คืออยู่ทางฝั่งปลาย 5′ หรือ downstream (ปลายสาย) คืออยู่ทางฝั่งปลาย 3′
แหล่งข้อมูลอื่น.
<templatestyles src="Reflist/styles.css" />
วัดบ้านนาเทพธาราม

วัดบ้านนาเทพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกะไห อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 19 ไร่ 2 งาน มีที่ธรณีสงฆ์ 1 แปลง เนื้อที่ 11 ไร่ ปัจจุบันมี พระครูวินัยธร ยิ่งยง ธมฺมวโร ดำรงตำแหน่งเจ้าอาวาส
วัดบ้านนาเทพธาราม หรือชาวบ้านโดยทั่วไปเรียกว่า วัดบ้านนา ตั้งเมื่อวัดเมื่อ พ.ศ. 2400 ได้รับพระราชทานวิสุงคามสีมา เมื่อวันที่ 8 กุมภาพันธ์ พ.ศ. 2492 มีนายอินทร์และนางพลัด จันทร์ประภา ถวายที่ดินให้จำนวน 14 ไร่ 3 งาน 31 ตารางวา ในการสร้างวัด
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 16 เมตร ศาลาการเปรียญกว้าง 12 เมตร ยาว 30 เมตร เป็นอาคารไม้สร้างเมื่อ พ.ศ. 2517 กุฏิครึ่งตึกครึ่งไม้ 6 หลัง สร้างเมื่อ พ.ศ. 2539 ศาลาอเนกประสงค์กว้าง 12 เมตร ยาว 30 เมตร สร้างเมื่อ พ.ศ. 2529 ศาลาบำเพ็ญกุศล ฌาปนสถานสร้างเมื่อ พ.ศ. 2521 หอระฆังกว้าง 1.5 เมตร สูง 6 เมตร สร้างเมื่อ พ.ศ. 2500 ปูชนียวัตถุที่สำคัญ ได้แก่ พระประธานประจำอุโบสถ "พระสามพี่น้อง" ภายในวัดยังมีพิพิธภัณฑ์พื้นบ้าน โดยการรวบรวมเครื่องมีอการเกษตรที่แสดงถึงวิถีชีวิตของชุมชนบ้านนา ที่ประกอบอาชีพการทำนาเป็นส่วนใหญ่ ตั้งแต่อดีตจนถึงปัจจุบัน
วัดอีก้าง

วัดอีก้าง หรือ วัดอีค่าง เป็นโบราณสถานร้างที่ได้รับการขุดแต่งแล้ว ตั้งอยู่ในเขตกึ่งกลางของเวียงกุมกาม ห่างจากวัดปู่เปี้ยออกมาทางทิศตะวันออกประมาณ 250 เมตร ห่างจากแม่น้ำปิงมาทางตะวันออกประมาณ 700 เมตร ในตำบลท่าวังตาล อำเภอสารภี จังหวัดเชียงใหม่ 
ประวัติ.
คำว่า "อีค่าง" หรือ "อีก้าง" ในภาษาถิ่นเหนือ มีความหมายว่า ลิง หรือ ค่าง เพราะในอดีตเคยมีฝูงลิงหรือค่างอาศัยบริเวณโบราณสถานร้างแห่งนี้ ชาวบ้านจึงเรียกว่าวัดอีก้าง นอกจากนี้ยังปรากฏเรื่องเล่าสืบต่อกันว่า มีนางค่างตัวหนึ่งทำประโยชน์แก่พระราชามาก เมื่อนางค่างตายลงพระราชาจึงสร้างจึงสร้างวัดนี้ให้แก่นางค่างตัวนี้ วัดอีก้างได้รับการประกาศขึ้นทะเบียนโบราณสถานในราชกิจจานุเบกษา เล่มที่ 116 ตอนพิศษ 17ง วันที่ 17 มีนาคม พ.ศ. 2542
โบราณสถานและโบราณวัตถุ.
โบราณสถานวัดอีก้าง ประกอบด้วยกำแพงแก้ว เจดีย์ วิหาร แท่นบูชารอบเจดีย์ 3 ด้าน และอาคารรูปทรงสี่เหลี่ยมผืนผ้า เจดีย์มีลักษณะเป็นเจดีย์เหลี่ยมผสมทรงกลม คือ เรือนธาตุเป็นเจดีย์เหลี่ยมส่วนยอดเป็นเจดีย์ทรงกลม เป็นศิลปะล้านนา สภาพทั่วไปมีวิหารตั้งอยู่บนฐานเดียวกัน หันหน้าไปทางทิศเหนือตั้งอยู่ต่ำกว่าระดับพื้นดินปัจจุบันประมาณ 2 เมตร 
วิหารโถงกว้าง 20 เมตร ยาว 13.50 เมตร ปัจจุบันคงเหลือเฉพาะส่วนฐานปัทม์ในผังรูปสี่เหลี่ยมผืนผ้า หลังวิหารมีห้องคูหา (คันธกุฎี) อยู่ด้านหลังห้องประธาน ซึ่งภายในห้องคูหามีแท่นฐานชุกชี 1 แท่น มีบันไดสู่ฐานประทักษิณทั้งด้านทิศตะวันออกและทิศตะวันตก ภายในมีฐานเสาวิหาร 8 คู่ พื้นวิหารปูด้วยอิฐ ฉาบปูนขาว มีบันไดทางขึ้น 3 ทาง บันไดหลักเป็นแบบบันไดนาค เนื่องจากได้พบชิ้นส่วนปูนปั้นรูปเกล็ดนาคบริเวณฐานวิหารด้านหน้า และอาคารรูปสี่เหลี่ยมผืนผ้า ตั้งขนานกับแนวฐานวิหาร มีสภาพพังทลายคงเหลือเพียงเฉพาะส่วนฐาน สันนิษฐานว่าอาจเป็นอุโบสถ จากการศึกษาชั้นดินพบว่าอาคารหลังนี้มีการสร้างทับซ้อนกัน 2 สมัย โดยในสมัยแรกน่าจะสร้างขึ้นในคราวเดียวกับวิหารและเจดีย์ และสร้างซ้อนทับอาคารหลังแรกในสมัยต่อมา
นอกจากนั้นยังพบโบราณวัตถุ ได้แก่ ชิ้นส่วนพระพุทธรูปสำริด พระพุทธรูปแก้ว ยอดสถูปจำลองทำจากแก้วส่วนยอดบุทองคำ พระพิมพ์ดินเผา แผ่นฉลุลายสำริด แผ่นโลหะสำริดสำหรับประดับปล้องไฉน และส่วนประกอบฉัตรสำริดปิดทอง ลายปูนปั้นที่มีรอยไหม้ดำและเศษสำริดไหม้ละลายติดแผ่นกระเบื้องดินขอ บริเวณฐานชุกชีประดิษฐานพระประธานและรอบฐานวิหาร ชิ้นส่วนพระพุทธรูปหินทราย เศียรพระพุทธรูปปูนปั้น เม็ดพระศกปูนปั้น และแผ่นอิฐที่มีรอยสลักรูปสัตว์คล้ายลิงอีกด้วย รวมถึงพบภาชนะดินเผาที่ผลิตจากแหล่งเตาสันกำแพง เตาเวียงกาหลง เตาวังเหนือ และเตาสุโขทัย รวมทั้งเครื่องถ้วยจีน และพบแผ่นอิฐจารึกอักษรฝักขามและอักษรธรรมล้านนา ที่มีอายุในช่วงพุทธศตวรรษที่ 20–21 จำนวน 7 ชิ้น
ภาพมุมกว้าง
พิพิธภัณฑ์เมดิเตอร์เรเนียน

พิพิธภัณฑ์เมดิเตอร์เรเนียน  หรือ พิพิธภัณฑ์โบราณวัตถุเมดิเตอร์เรเนียนและตะวันออกใกล้  ตั้งอยู่ที่ใจกลางกรุงสต็อกโฮล์ม ประเทศสวีเดน พิพิธภัณฑ์เน้นจัดแสดงและเก็บรักษาของสะสมจากเขตเมดิเตอร์เรเนียน และเป็นส่วนหนึ่งของ นับตั้งแต่ปี 1999 พิพิธภัณฑ์เป็นส่วนหนึ่งของสี่กลุ่มพิพิธภัณฑ์แห่งชาติวัฒนธรรมโลกของสวีเดน ร่วมกับพิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา และพิพิธภัณฑ์โบราณวัตถุเอเชียตะวันออก
พิพิธภัณฑ์ตั้งอยู่ในพระราชวังกุสตัฟ โฮร์น ที่กุสตัฟ อาดัล์ฟ ทอร์ย ในสต็อกโฮล์มมาตั้งแต่ปี 1982
ประวัติ.
พิพิธภัณฑ์ก่อตั้งขึ้นใน พ.ศ. 2497 เมื่อพิพิธภัณฑ์อียิปต์และชุดของสะสมจากประเทศไซปรัสผนวกเข้าด้วยกันเป็นหนึ่งเดียว พิพิธภัณฑ์อียิปต์ก่อตั้งขึ้นเมื่อ พ.ศ. 2471 จากวัตถุที่เก็บสะสมมาในคริสต์ศตวรรษที่ 18, 19 และต้นคริสต์ศตวรรษที่ 20 ในขณะที่ชุดของสะสมไซปรัสได้มาจากการขุดค้นหาวัตถุโบราณระหว่างการเดินทางสำรวจประเทศไซปรัสโดยประเทศสวีเดนใน พ.ศ. 2469–2477 และถือเป็นชุดของสะสมจากไซปรัสที่ใหญ่ที่สุดที่ตั้งอยู่นอกถิ่นฐานเดิมและมีคุณค่าทางวิชาการเป็นอย่างยิ่ง ห้องจัดแสดงโบราณวัตถุจากไซปรัสห้องใหม่เปิดตัวในเดือนมกราคม พ.ศ. 2552 ซึ่งได้รับการสนับสนุนจากมูลนิธิ เอ.จี. เลเวนติส และออกแบบโดยไวต์อาร์คิเต็กตส์ นอกจากของสะสมเกี่ยวกับประเทศอิยิปต์และไซปรัสแล้ว พิพิธภัณฑ์ยังเก็บรักษาโบราณวัตถุเกี่ยวกับโรมและกรีซโบราณ ทองแดงโลริสถาน และศิลปะอิสลาม
อาคาร.
พิพิธภัณฑ์เมดิเตอร์เรเนียนตั้งอยู่ที่เฟรียสกาทัน 2 ณ กรุงสต็อกโฮล์ม อาคารสามชั้นแห่งนี้เคยเป็นพระราชวังของจอมพล กุสตาฟ ฮอร์นใน พ.ศ. 2185 ก่อนที่จะเกิดเหตุเพลิงไหม้ใน พ.ศ. 2416 ที่ทำลายความสวยงามของอาคาร ในปีถัดมา ยูฮัน เฮนริก ปาล์ม ผู้จัดการธนาคาร ได้สิทธิ์ครอบครองอาคารจึงมีการบูรณะอาคารให้เป็นที่ทำการธนาคารสินเชื่อที่อยู่อาศัยแห่งสต็อกโฮล์มซึ่งมีโถงธนาคารอยู่ชั้นล่าง
ผู้จัดการธนาคารก่อตั้งธนาคารขึ้นใน พ.ศ. 2412 และรับตำแหน่งกรรมการผู้จัดการคนแรก ปาล์มมอบหมายให้สถาปนิกรูดอล์ฟ อาร์โบเรลเลียส ออกแบบโถงธนาคารที่ได้รับแรงบันดาลใจมาจากลานกลางอาคารปาลัซโซเบวีลักกวา ณ โบโลญญา ประเทศอิตาลี ที่ล้อมรอบไปด้วยทางเดินที่มีหลังคาโค้งและทางเดินบนระเบียงชั้นบน อาร์โบเรลเลียสได้ออกแบบโถงธนาคารที่มีความสูงถึง 10 เมตรครอบด้วยหลังคากระจกและโคมไฟด้านบน ตกแต่งด้วยสีขาวและเขียวพร้อมรูปแกะสลักกลมติดผนังรูปต้นปาล์มเรียงเป็นแถวเพื่อเป็นเกียรติแก่ตระกูลปาล์ม บริเวณทางเดินด้านบนมีเสาหินอ่อนจำลองแบบกรีซและประดับบัวสลักบนเสาแบบสเปนซึ่งทำด้วยหินสบู่ อาคารแห่งนี้เป็นที่ทำการธนาคารจนถึง พ.ศ. 2520
ของสะสม.
พิพิธภัณฑ์เมดิเตอร์เรเนียนเก็บรักษาชุดของสะสมจากไซปรัส 1,500 ชิ้นโดยประมาณซึ่งได้มาจากการขุดค้นทางโบราณคดี โบราณวัตถุเหล่านี้มีอายุมากกว่า 7,000 ปีตั้งแต่ยุคหินจนถึงยุคจักรวรรดิโรมแสดงให้เห็นถึงการติดต่อระหว่างไซปรัสและวัฒนธรรมอื่น ๆ ในเขตเมดิเตอร์เรเนียนตะวันออก นิทรรศการดังกล่าวออกแบบโดยมาทิยัส ลินด์ และคริสโตเฟอร์ ยูนสัน จากไวท์อาร์คิเต็กส์ ตรงกลางนิทรรศการมีสถานที่จำลองลัทธิอาเยีย อิรินี ซึ่งประกอบไปด้วยรูปปั้นดินเผาที่จัดวางเรียงกันเป็นทรงขึ้นวงกลมรอบหินศักดิ์สิทธิ์เพื่อจำลองรูปแบบการจัดวางในสถานที่จริงที่คณะนักโบราณคดีชาวสวีเดนค้นพบชุดโบราณวัตถุดังกล่าว
นอกจากนั้น พิพิธภัณฑ์ยังจัดแสดงมัมมี่จากประเทศอิยิปต์ รูปปั้นจักรพรรดิแห่งอาณาจากโรมและกรีซโบราณ และศิลปะอิสลามอีกด้วย
วัดศรีเกิด (อำเภอเมืองเชียงราย)

วัดศรีเกิด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเมืองเชียงราย จังหวัดเชียงราย มีที่ดินตั้งวัดเนื้อที่ 4 ไร่ 2 งาน 53 ตารางวา
วัดศรีเกิดสร้างเมื่อ พ.ศ. 1983 ชื่อของวัดตั้งเป็นมงคลนามแห่งเมืองทางด้านสิริมงคล เปรียบเป็นสถานที่เกิดของต้นพระมหาโพธิ์ หรือต้นศรี ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489
อาคารเสนาสนะที่สำคัญ ได้แก่ อุโบสถศิลปะล้านนา หลังคาลด 3 ชั้น หน้าจั่วแกะสลัก โก่งคิ้ว ลวดลายแกะสลักลงรักปิดทอง อยู่บนพื้นหลัง รองด้วยกระจกจีน (แผ่นดีบุก) ประดับพญานาคขดตัวที่ราวบันไดหน้าอุโบสถ ภายในประดิษฐานพระประธาน เป็นพระพุทธรูปปูนปั้น ซึ่งได้กะเทาะปูนเก่าออกและฉาบปูนใหม่ เป็นแบบล้านนา มีพระพักตร์อวบอูมคล้ายกับพระพุทธรูปสกุลช่างเชียงแสน และ "พระพุทธรูปศรีมิ่งมงคล" เป็นพระพุทธรูปปางมารวิชัยสำริดขนาดเล็ก ศิลปะเชียงแสนสิงห์สอง อายุราวพุทธศตวรรษที่ 21 เป็นพระพุทธรูปสกุลช่างเชียงแสนที่ได้รับอิทธิพลศิลปะสุโขทัย และมีเจดีย์ศิลปะล้านนา นอกจากนั้นวัดยังมีธรรมาสน์ล้านนาโบราณ และหีบธรรมล้านนาโบราณ
วัดศรีบุญเรือง (ตำบลน้ำจั้น)

วัดศรีบุญเรือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำจั้น อำเภอเซกา จังหวัดบึงกาฬ ที่ดินตั้งวัดมีเนื้อที่ 25 ไร่ 1 งาน 63 ตารางวา มีที่ธรณีสงฆ์จำนวน 1 แปลง เนื้อที่ 4 ไร่
วัดศรีบุญเรืองสร้างเมื่อวันที่ 6 มีนาคม พ.ศ. 2460 โดยมีนายจันที ก่ำน้ำจั้น และนายป้อง เอ็นเหล่าคาม และชาวบ้านมอบที่ดินให้และช่วยกันสร้างวัดกับพระสีนวน พระบัว พระก่ำ และพระอุ่น ได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557 เขตวิสุงคามสีมากว้าง 34 เมตร ยาว 48 เมตร
อาคารเสนาสนะที่สำคัญ ได้แก่ อุโบสถกว้าง 10 เมตร ยาว 24 เมตร สร้างเมื่อวันที่ 19 พฤษภาคม พ.ศ. 2555 ศาลาการเปรียญชั้นเดียว กว้าง 21 เมตร ยาว 24 เมตร สร้างเมื่อ พ.ศ. 2537 กุฏิสงฆ์ครึ่งตึกครึ่งไม้จำนวน 6 หลัง และกุฏิอาคารปูนสองชั้น 1 หลัง หอระฆัง 1 หลัง ศาลาพักสงฆ์ 2 หลัง และศาลาเมรุ 1 หลัง ปูชนียวัตถุที่สำคัญ ได้แก่ หลวงพ่อเศรษฐีซึ่งจำลองมาจากหลวงพ่อโสธร หน้าตัก 69 นิ้ว สูง 2.5 เมตร ประดิษฐานอยู่ในอุโบสถ และพระพุทธรูปปางประทานพรในอุโบสถ นอกจากนั้นที่ศาลาการเปรียญยังมีพระพุทธรูปขนาด 49 นิ้ว และมีพระพุทธรูปไม้แกะสลัก 21 องค์ เก็บอยู่ที่ห้องพิพิธภัณฑ์ของวัด
วันการปฏิวัติเดือนตุลาคม

วันการปฏิวัติเดือนตุลาคม (ชื่อทางการคือ การปฏิวัติสังคมนิยมแห่งเดือนตุลาคมอันยิ่งใหญ่) เป็นวันหยุดนักขัตฤกษ์ในสหภาพโซเวียตและรัฐพันธมิตรของสหภาพโซเวียต โดยถูกจัดอย่างเป็นทางการในวันที่ 7 พฤศจิกายน ตั้งแต่ปี 1927 ถึง 1990
สำหรับครอบครัวชาวโซเวียต ถือเป็นประเพณีวันหยุดที่จะรับประทานอาหารเช้าร่วมกัน และชมขบวนสวนสนามการปฏิวัติเดือนตุลาคมที่ออกอากาศทางสถานีวิทยุโทรทัศน์กลางแห่งสหภาพโซเวียต
วันการปฏิวัติเดือนตุลาคมมีการเดินขบวนของคนงาน การปรากฏตัวของผู้นำโซเวียตบนแท่นของสุสานเลนิน และสุดท้ายคือขบวนสวนสนามทหารที่จัตุรัสแดง ซึ่งจัดขึ้นทุกปีอย่างไม่ขาดสาย และมีชื่อเสียงที่สุดคือการสวนสนามในปี 1941 ขณะที่กองทัพของฝ่ายอักษะกำลังรุกคืบหน้ามอสโก 
วันการปฏิวัติเดือนตุลาคมกล่ายเป็นวันหยุดหลักของปีในช่วงยุคสตาลิน ก่อนจะค่อย ๆ สูญเสียความสำคัญไปในช่วงคริสต์ทศวรรษ 1970 โดยตามหลังวันชัยและการเฉลิมฉลองวันขึ้นปีใหม่ และเป็นเพียงการจัดเชิงพิธีการเท่านั้น
ซายะ ฮิยามะ

ซายะ ฮิยามะ (#เปลี่ยนทาง , เกิด 27 ค.ศ. 1993(1993--)) เป็นผู้ประกาศข่าวพยากรณ์อากาศชาวญี่ปุ่นประจำช่อง #เปลี่ยนทาง ชื่อเล่นของเธอคือ ซายัจจิ (さやっち หรือ ซายะ) เธอเป็นที่รู้จักในระดับนานาชาติจากคลิปวิดีโอระหว่างที่เธอเปลี่ยนจากการพูดคุยเล่าเรื่องอย่างร่าเริงขณะรายงานข่าวให้กับ Weathernews มาเป็นการรายงานอย่างจริงจังและเป็นมืออาชีพทันทีเพื่อรายงานเตือนเหตุแผ่นดินไหวในประเทศญี่ปุ่นเมื่อวันที่ 26 กุมภาพันธ์ ค.ศ. 2021 คลิปวิดีโอซึ่งตัดมาเฉพาะช่วงที่เธอรายงานความยาว 16 วินาทีของเธอมียอดเข้าชมมากกว่า 16.8 ล้านครั้งบนยูทูบ "เจแปนไทมส์" รายงานระบุว่าความโด่งดังของเธอนั้นมาจากระบบเสนอวิดีโอแนะนำของยูทูบ (YouTube Algorithm)
เธอเกิด เติบโต และเรียนโรงเรียนในนครมิโตะ จังหวัดอิบารากิ ต่อมาเธอเข้าศึกษาต่อในคณะเศรษฐศาสตร์ หลังเรียนจบ เธอเข้าทำงานเป็นพนักงานในบริษัทบัญชีแห่งหนึ่ง เธอใฝ่ฝันอยากมีอาชีพนักพากย์ ในเดือนกรกฎาคม 2018 เธอเข้ารอบผ่านการออดิชันทาง Weathernews LiVE (ウェザーニュースLiVE) และทำหน้าที่เป็นผู้ประกาศข่าวของ Weathernews นับจากนั้น
ในวันที่ 15 มีนาคม ค.ศ. 2024 ซายะประกาศยุติการเป็นผู้ประกาศข่าวของ Weathernews โดยจะประกาศข่าวในช่องดังกล่าวเป็นครั้งสุดท้ายในวันที่ 30 มีนาคม ค.ศ. 2024
สนามกีฬาชังลิมิทัง

สนามกีฬาชังลิมิทัง  เป็นสนามกีฬาอเนกประสงค์ในกรุงทิมพู ประเทศภูฏาน และสนามกีฬาแห่งชาติของประเทศภูฏาน สนามกีฬาแห่งนี้เป็นสนามเหย้าของฟุตบอลทีมชาติภูฏานและสโมสรฟุตบอลอีกหลายสโมสรในกรุงทิมพู นอกจากนี้ยังใช้แข่งขันยิงธนูและวอลเลย์บอลด้วย สนามแห่งนี้สร้างเมื่อ ค.ศ. 1974 เพื่อเตรียมพร้อมสำหรับพระราชพิธีบรมราชาภิเษกสมเด็จพระราชาธิบดีจิกมี ซิงเย วังชุก สมเด็จพระราชาธิบดีพระองค์ที่สี่แห่งราชอาณาจักรภูฏาน และปรับปรุงใหม่ใน ค.ศ. 2007 สำหรับพระราชพิธีบรมราชาภิเษกสมเด็จพระราชาธิบดีจิกมี เคเซอร์ นัมเกล วังชุก สมเด็จพระราชาธิบดีพระองค์ที่ห้า หลังจากนั้นใน ค.ศ. 2009 ได้มีการติดตั้งไฟส่องสว่างเพิ่ม และใน ค.ศ. 2012 สนามนี้ได้เปลี่ยนมาใช้พื้นหญ้าเทียมเพื่อเตรียมพร้อมสำหรับลีกระดับสูงสุดใหม่
สนามกีฬาชังลิมิทังตั้งอยู่ที่ระดับความสูง จากระดับน้ำทะเล ซึ่งถือเป็นสนามที่อยู่สูงที่สุดแห่งหนึ่งในโลก ทำให้เป็นที่ถกเถียงว่าสนามกีฬาแห่งนี้อาจจะทำให้สโมสรเหย้าได้เปรียบเนื่องจากคุ้นเคยกับระดับความสูงและสภาพบรรยากาศออกซิเจนต่ำมากกว่า
สนามกีฬาชังลิมิทังแห่งเดิม (ค.ศ. 1974 – 2008).
สนามกีฬาชังลิมิทังตั้งอยู่บนพื้นที่สมรภูมิสำคัญในประวัติศาสตร์ภูฏานเมื่อสมเด็จพระราชาธิบดีอุกเยน วังชุกทรงนำทัพต่อสู้ในสงครามกลางเมืองและรวบรวมชาติภูฏานเป็นผลสำเร็จใน ค.ศ. 1885 สนามแห่งเดิมก่อสร้างแล้วเสร็จใน ค.ศ. 1974 ซึ่งเสร็จทันพระราชพิธีบรมราชาภิเษกของสมเด็จพระราชาธิบดีจิกมี ซิงเย วังชุก โดยในขณะนั้นสนามมีพื้นที่ประมาณ 11 เฮกตาร์ (110,000 ตารางเมตร) และรองรับผู้เข้าชมได้ประมาณ 10,000 คน สนามกีฬาแห่งนี้ใช้เป็นสนามเหย้าของฟุตบอลทีมชาติภูฏาน ใช้จัดการแข่งขันยิงธนูระดับประเทศ มีสนามแข่งขันกีฬาอื่น ๆ ได้แก่เทนนิส สควอช และบิลเลียดเปิดให้บริการ และเป็นที่ตั้งของสำนักงานคณะกรรมการโอลิมปิกภูฏาน
สนามกีฬาชังลิมิทังปัจจุบัน.
สนามกีฬาชังลิมิทังปิดปรับปรุงและเปิดให้บริการอีกครั้งใน ค.ศ. 2008 สำหรับพระราชพิธีบรมราชาภิเษกสมเด็จพระราชาธิบดีจิกมี เคเซอร์ นัมเกล วังชุก พระราชพิธีสมโภช 100 ปี ราชวงศ์วังชุกและการรวมชาติภูฏาน อัฒจันทร์เดิมซึ่งมีที่นั่ง 6 แถวและมีความจุประมาณ 10,000 คนถูกรื้อออก และแทนที่โดยอัฒจันทร์ใหม่จำนวน 21 แถว นอกจากนี้ยังมีการสร้างสิ่งอำนวยความสะดวกอื่น ๆ เช่นสนามแข่งขันเทเบิลเทนนิสและยิงปืน สำนักงานคณะกรรมการโอลิมปิกภูฏานแห่งใหม่ มีการขยายพระตำหนักให้รองรับพระอาคันตุกะจำนวนมากขึ้น และสวนสาธารณะใหม่อีกสองแห่ง ประมาณการว่างบประมาณทั้งหมดในการปรับปรุงสนามกีฬาแห่งชาติมีมูลค่าประมาณ 230,000,000 งุลตรัม เจ้าชายจิกเยล อุกเยน วังชุกเสด็จมาเป็นองค์ประธานเปิดใช้สนามอย่างเป็นทางการ
หรีศ ปเฏล

หรีศ ปเฏล (เกิด 5 กรกฎาคม พ.ศ. 2496) เป็นนักแสดงชาวอินเดีย แม้ว่าจะเกี่ยวข้องกับการแสดงบนเวทีเป็นหลัก แต่เขาได้ปรากฏตัวในภาพยนตร์อินเดียและอเมริกันและรายการโทรทัศน์ด้วย
ชีวิตในวัยเด็กและภูมิหลัง.
ปเฏลเกิดที่เมืองมุมไบ รัฐมหาราษฏระ ประเทศอินเดีย เขาเริ่มแสดงเมื่ออายุได้เจ็ดขวบ เมื่อเขารับบทชายและหญิงในมหากาพย์ "รามายณะ" ของชาวฮินดู
เดวิด เคย์

เดวิด วินเซนต์ โฮป (เกิด 14 ตุลาคม พ.ศ. 2507) หรือที่รู้จักกันดีในชื่อ เดวิด เคย์ เป็นนักพากย์เสียงชาวแคนาดา เขามีชื่อเสียงจากการรับบทในแอนิเมชั่น เช่น เมกาตรอนในซีรีส์"ทรานสฟอร์เมอร์ส"ห้าเรื่อง ("บีสต์วอร์ส", "บีสต์แมชีนส์", "อาร์มาดา", "อีเนอร์กอน" และ "ไซเบอร์ตรอน"), ออพติมัสไพรม์ใน "ทรานสฟอร์เมอร์ส: แอนิเมต", โปรเฟสเซอร์เอ็กซ์และอโพคาลิฟส์ใน "เอ็กซ์เมน: อีโวลูชั่น", โครนอสใน"คลาสออฟเดอะไททันส์", ไคเบอร์และช็อคควอต์ชใน "เบน 10: ออมิเวิร์ส", ตัวละครหลายตัวใน"อเวนเจอร์สแอสเซมเบิล", ผู้ประกาศข่าวในภาพยนตร์ของพิกซาร์เรื่อง "อัพ" และดัคเวิร์ธในภาพยนตร์รีบูตเรื่อง"ดักเทลส์" เขายังเป็นที่รู้จักจากบทบาทในแอนิเมะเช่น เซสโชมารุใน"อินูยาชา"และเทรส คูเชรนาดาใน"โมบิลสูทกันดั้มวิง" และบทบาทในวิดีโอเกมเช่น แคลงก์ในซีรี่ส์เรื่อง "ราเชตและแคลงก์"และนาธาน เฮลในซีรี่ส์"รีซิสแทนซ์" เขายังเป็นผู้ประกาศของ"ลาสวีคทูไนต์วิธจอห์นโอลิเวอร์"ทางช่อง HBO
เวกัลตะ เซ็นได

เวกัลตะ เซ็นได (; โรมาจิ: "Begaruta Sendai") เป็นสโมสรฟุตบอลอาชีพในประเทศญี่ปุ่นซึ่งแข่งขันในเจ2 ลีก จากนครเซ็นได จังหวัดมิยางิ สนามเหย้าของสโมสรคือยัวร์เทคสเตเดียมซึ่งตั้งอยู่แขวงอิซูมิ
ประวัติ.
เวกัลตะ เซ็นไดก่อตั้งใน ค.ศ. 1988 ในฐานะ"สโมสรฟุตบอลบริษัทผลิตไฟฟ้าโทโฮกุ"เข้าแข่งขันในลีกภูมิภาคโทโฮกุก่อนจะได้เลื่อนชั้นเข้าแข่งขันในเจเอฟแอลในฤดูกาล 1995 (ในชื่อ"บรัมเมลล์ เซ็นได") และเข้าแข่งขันในเจลีก ดิวิชัน 2 ในฤดูกาล 1999 ซึ่งเป็นช่วงปรับโครงสร้างลีกใหม่โดยเพิ่มเจลีก ดิวิชัน 2 เข้ามาเป็นลีกระดับสองของประเทศญี่ปุ่นสำหรับสโมสรฟุตบอลอาชีพ ในขณะที่เจเอฟแอลเดิมถูกปรับลดระดับลงไปเป็นลีกระดับสาม สโมสรได้เปลี่ยนมาใช้ชื่อ "เวกัลตะ" เพื่อสื่อถึงเทศกาลทานาบาตะในเซ็นได ชื่อเวกัลตะมาจากชื่อดาวสองดวงในตำนานเจ้าหญิงทอผ้าและชายเลี้ยงวัวได้แก่ดาวเวกาในกลุ่มดาวพิณและดาวอัลแทร์ในกลุ่มดาวนกอินทรีประสมกัน รูปนกอินทรีในตราสัญลักษณ์สโมสรก็มาจากดาวอัลแทร์หรือดาวตานกอินทรีเช่นกัน
สโมสรคู่ปรับ.
สโมสรคู่ปรับของเวกัลตะ เซ็นไดได้แก่มอนเตดิโอ ยามางาตะจากจังหวัดยามางาตะ ทั้งสองสโมสรพบกันครั้งแรกในลีกภูมิภาคโทโฮกุฤดูกาล 1991 ซึ่งมอนเตดิโอ ยามางาตะในขณะนั้นแข่งขันโดยใช้ชื่อ"สโมสรฟุตบอลเอ็นอีซียามางาตะ" สื่อญี่ปุ่นเรียกการแข่งขันระหว่างเวกัลตะ เซ็นไดและมอนเตดิโอ ยามางาตะว่า "มิจิโนกุดาร์บี" (; โรมาจิ: "Michinoku Dābī")
Complementarity

ในสาขาอณูชีววิทยา complementarity (ความเติมเต็ม, การจับคู่ของเบส) เป็นความสัมพันธ์ระหว่างโครงสร้างคู่แบบแม่กุญแจกับลูกกุญแจซึ่งจับคู่กับกันและกัน
เป็นหลักพื้นฐานของการถ่ายแบบและการถอดรหัสดีเอ็นเอ เพราะเป็นคุณสมบัติของคู่ลำดับดีเอ็นเอหรือ#เปลี่ยนทาง อาร์เอ็นเอที่เมื่อวางขนานสวนกัน (antiparallel) แล้ว เบสนิวคลีโอไทด์ที่แต่ละจุดในลำดับก็จะเติมเต็ม/จับคู่ (complementary) ซึ่งกันและกัน เหมือนกับมองในกระจกแล้วเห็นรูปสะท้อนแบบกลับทาง
การจัดคู่เบสแบบเติมเต็มเช่นนี้ ทำให้เซลล์สามารถถ่ายข้อมูลจากเซลล์รุ่นหนึ่งไปสู่อีกรุ่นหนึ่ง หรือแม้แต่สืบหาและซ่อมแซมความเสียหายที่อยู่ในลำดับกรดนิวคลีอิก
ความเติมเต็มระหว่างสายกรดนิวคลีอิกคู่จะมีระดับต่าง#เปลี่ยนทาง ๆ เริ่มตั้งแต่อย่างสมบูรณ์ (คือนิวคลีโอไทด์แต่ละตัวจะอยู่ตรงข้ามกับตัวที่เติมเต็ม) จนกระทั่งไม่มีเลย (คือไม่มีนิวคลีโอไทด์ใดเลยที่อยู่ตรงข้ามกับตัวที่เติมเต็ม)
ซึ่งกำหนดเสถียรภาพของการจับคู่กันของสายทั้งสอง
อนึ่ง การซ่อมแซมดีเอ็นเอหรือการควบคุมปฏิบัติการทางดีเอ็นเอต่าง#เปลี่ยนทาง ๆ ยังต้องอาศัยหลักนี้
ในเทคโนโลยีชีวภาพ การจับคู่ของเบสเช่นนี้ทำให้สามารถสร้างลูกผสมดีเอ็นเอ (DNA hybrid) ในระหว่างอาร์เอ็นเอกับดีเอ็นเอ ซึ่งอำนวยเครื่องมือใหม่#เปลี่ยนทาง ๆ รวมทั้ง cDNA libraries
แม้การจับคู่ของเบสเช่นนี้มักจะเกิดระหว่างสายดีเอ็นเอหรืออาร์เอ็นเอกับสายคนละสายกัน แต่ลำดับกรดนิวคลีอิกเดี่ยว ๆ ก็สามารถมีลำดับที่เติมเต็มซึ่งกันและกันภายในสายเดียวกัน ซึ่งทำให้สายกรดนิวคลิกเช่นนี้สามารถเชื่อมจับกับตัวเองเมื่ออยู่ในสภาพพับ
คู่เบส (อณูพันธุศาสตร์)

คู่เบส (ตัวย่อ bp) เป็นหน่วยพื้นฐานของกรดนิวคลีอิกสายคู่ซึ่งประกอบด้วยลำดับนิวคลีโอเบสอันเชื่อมกับกันและกันด้วยพันธะไฮโดรเจน
เป็นหน่วยโครงสร้างของเกลียวคู่กรดนิวคลีอิก มีส่วนให้เกิดโครงสร้างพับของดีเอ็นเอและอาร์เอ็นเอ
เพราะมีรูปแบบพันธะไฮโดรเจนที่แน่นอน คู่เบสแบบ "วัตสัน-คริก" คือ guanine-cytosine และ adenine-thymine
จึงทำให้ดีเอ็นเอดำรงรูปทรงเป็นเกลียวได้อย่างต่อเนื่องโดยอาศัยลำดับนิวคลีโอไทด์ของมัน
ลักษณะการจับคู่ของเบส (complementary) จึงทำให้รหัสพันธุกรรมมีสำเนาเป็นสายคู่ดีเอ็นเอ
โครงสร้างที่สม่ำเสมอกับความซ้ำซ้อนของข้อมูลพันธุกรรมที่มีอยู่ในคู่เกลียวดีเอ็นเอ จึงทำให้ดีเอ็นเอเหมาะในการเก็บข้อมูลพันธุกรรม 
อนึ่ง การจับคู่ระหว่างสายดีเอ็นเอกับนิวคลีโอไทด์ที่นำเข้ามาใหม่ก็เป็นกลไกให้เอนไซม์ #เปลี่ยนทาง ถ่ายแบบดีเอ็นเอได้ และให้เอนไซม์ "อาร์เอ็นเอพอลิเมอเรส" ถอดรหัสดีเอ็นเอเป็นอาร์เอ็นเอได้
เชิงอรรถและอ้างอิง.
<templatestyles src="Reflist/styles.css" />
แหล่งอ้างอิงอื่น.
<templatestyles src="Refbegin/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สมาคมหมากล้อมแห่งประเทศเกาหลี

สมาคมหมากล้อมแห่งประเทศเกาหลี  หรือที่รู้จักในชื่อ ฮันกุกกีว็อน  ได้รับการก่อตั้งขึ้นในเดือนพฤศจิกายน ค.ศ. 1945 โดยโช นัม-ช็อล
หมากล้อมเป็นเกมที่นำเสนอในประเทศเกาหลีในช่วงคริสต์ศตวรรษที่ 5 มันมีต้นกำเนิดในประเทศจีน แต่ทางซีกโลกตะวันตกคุ้นเคยกับชื่อโกะในภาษาญี่ปุ่นมากกว่า เนื่องจากชาวญี่ปุ่นเป็นคนแรกที่แนะนำให้ชาวตะวันตกรู้จัก โดยประเทศญี่ปุ่นได้แนะนำให้รู้จักกับเกมนี้ในคริสต์ศตวรรษที่ 7
แรกเริ่มเดิมที ผู้เล่นชาวเกาหลีส่วนใหญ่ทำตามรูปแบบซุนจังโดยการวางเม็ดหมากสิบหกเม็ด —หมากสีขาวแปดเม็ดและหมากสีดำแปดเม็ด— บนกระดานในรูปแบบที่กำหนดไว้ล่วงหน้า โช นัม-ช็อล รู้ว่าผู้เล่นต่างชาติเริ่มต้นด้วยกระดานเปล่าอย่างญี่ปุ่น เนื่องจากญี่ปุ่นเป็นประเทศแรกที่นำเกมนี้มาสู่ซีกโลกตะวันตก โดยการก่อตั้งสมาคม เขาเริ่มโน้มน้าวผู้เล่นเกาหลีให้ใช้รูปแบบ "สมัยใหม่"
สมาคมหมากล้อมแห่งประเทศเกาหลีเป็นองค์การหมากล้อมที่ดูแลมืออาชีพหมากล้อมในประเทศเกาลีใต้ โดยออกประกาศนียบัตรอย่างเป็นทางการสำหรับผู้เล่นที่แข็งแกร่ง และจัดการแข่งสำหรับผู้เล่นระดับอาชีพ
แฮปพิเนส

แฮปพิเนส (เกาหลี: ; อาร์อาร์: "Haepiniseu") เป็นซีรีส์แนวระทึกขวัญ อัน กิล-โฮ กำกับ ฮัน ฮโย-จู, พัก ฮย็อง-ชิก และ โจ อู-จิน แสดงนำ เนื้อหาว่าด้วยการดิ้นรนเอาชีวิตรอดของเหล่าผู้อาศัยในอะพาร์ตเมนต์ปิดตายช่วงที่โรคระบาดกลายเป็นส่วนหนึ่งของชีวิตประจำวัน ออกอากาศทางช่องทีวีเอ็น ทุกวันศุกร์และเสาร์ เวลา 22.40 น. ตั้งแต่วันที่ 5 พฤศจิกายน ค.ศ. 2021 ถึง 11 ธันวาคม ค.ศ. 2021 ควบคู่ไปกับการออกอากาศทางแพลตฟอร์มสตรีมมิง TVING ซึ่งเป็นฉบับพิเศษแบบไม่ตัด 
ในประเทศไทย รับชมฉบับโทรทัศน์ได้ทางวิว วีทีวี อ้ายฉีอี้ และ เน็ตฟลิกซ์
เนื้อเรื่อง.
อะพาร์ตเมนต์ใหม่แห่งหนึ่งในเมืองเซยังมีผู้อยู่อาศัยหลากหลายอาชีพและฐานะ เมื่อมีโรคติดเชื้ออุบัติใหม่ทำให้อะพาร์ตเมนต์ถูกปิด ผู้อยู่อาศัยต้องต่อสู้เพื่อเอาชีวิตรอดให้ได้ภายในสมรภูมิปิดตายนี้
 ตำรวจหน่วยจู่โจมพิเศษ เธอใจเย็น เด็ดเดี่ยว ไม่หวั่นไหวง่าย คิดอะไรก็ทำออกมาโดยทันที เธอเกิดมาท่ามกลางความเหลื่อมล้ำทางสังคม ทำให้เธอไม่มีความสุข เธอจึงตั้งมั่นที่จะมีความสุขให้ได้ และการพาตัวเองไปอยู่ในสภาพแวดล้อมที่ดีก็เป็นวิธีทางหนึ่งไปสู่ความสุขนั้น เธอจึงทุ่มเทให้ได้สิทธิ์อาศัยในอะพาร์ตเมนต์ใหม่แห่งนี้
 สายสืบคดีอาชญากรรมรุนแรง เคยเป็นนักกีฬาเบสบอล พิตเชอร์อนาคตไกล แต่ต้องจบความฝันตั้งแต่มัธยมศึกษาตอนปลายเพราะอาการบาดเจ็บที่หัวเข่า จึงตัดสินใจมาเป็นตำรวจแทน อี-ฮย็อน เพื่อนที่แอบรัก แซ-บม มาตลอดตั้งแต่สมัยเรียนมัธยมด้วยกัน ตัวละครนี้แม้ดูเผิน ๆ จะตรง ๆ นิ่ง ๆ แต่มีความเฉลียวฉลาดและซื่อสัตย์ เป็นจิ้งจอกในคราบหมี
 นายทหารยศพันโท สังกัดหน่วยสาธาราณสุข เขาเป็นกุญแจสำคัญในเหตุการณ์การแพร่ระบาดของโรค และพยายามจะป้องกันควบคุมการแพร่ระบาดของโรคร้าย
โปรดักชัน.
ซีรีส์นี้เป็นผลงานของผู้กำกับ อัน กิล-โฮ และนักเขียน ฮัน ซัง-อุน ซึ่งเคยร่วมงานกันมาแล้วในซีรีส์ "Watcher" ผลงานอื่นของผู้กำกับ อัน กิล-โฮ เช่น "Record of Youth", "อาลัมบรา มายาพิศวง" (Memories of the Alhambra) และ "Stranger" 
ซีรีส์เรื่องนี้เป็นผลงานแรกของ พัก ฮย็อง-ชิก หลังปลดประจำการทหาร ในวันที่ 4 มกราคม ค.ศ. 2021 และเป็นผลงานทางโทรทัศน์ในรอบ 5 ปีของ ฮัน ฮโย-จู อีกด้วย
การอ่านบทครั้งแรกมีขึ้นเมื่อวันที่ 7 พฤษภาคม ค.ศ. 2021 และเริ่มถ่ายทำในวันที่ 11 พฤษภาคม ค.ศ. 2021
ซีรีส์เรื่องนี้เป็นซีรีส์ต้นฉบับของ TVING จึงมีฉบับไม่ตัดสำหรับออกอากาศทาง TVING เท่านั้น
วันที่ 12 เมษายน ค.ศ. 2022 เน็ตฟลิกซ์ ได้ลิขสิทธิ์เผยแพร่ซีรีส์เรื่องนี้ในประเทศ 26 ประเทศ และทำให้ซีรีส์นี้ติดอันดับ 1 ในแพลตฟอร์มเน็ตฟลิกซ์หลายประเทศ รวมถึงประเทศไทย ติด Top 10 ในทุกประเทศที่เข้าฉาย และอยู่ในอันดับที่ 6 จากตารางจัดอันดับรวมทั่วโลก
แพตตัน ออสวอลต์

แพตตัน ออสวอลต์ (เกิด 27 มกราคม พ.ศ. 2512) เป็นนักแสดงตลก นักแสดง และนักเขียนบทชาวอเมริกัน เขาแสดงเป็น สเปนซ์ โอลชินในซิทคอมเรื่อง "เดอะคิงออฟควีนส์" (พ.ศ. 2541-2550) และบรรยายซิทคอมเรื่อง "เดอะโกลด์เบิร์กส์" (พ.ศ. 2556–ปัจจุบัน) ในบทอดัม เอฟ. โกลด์เบิร์กที่เป็นวัยผู้ใหญ่ หลังจากเปิดตัวการแสดงในเรื่อง"สเตนฟิลด์"ตอน "เดอะคอช" เขาได้ปรากฏตัวในละครโทรทัศน์หลายเรื่อง เช่น "พาร์กส์แอนรีครีเอชั่น", "คอมมูนิตี้", "ทูแอนด์อะฮาล์ฟแมน", "ดรังก์ฮิสรี", "รีโน 911!", "มิสทรีไซส์เธียร์เตอร์ 3000", "อาร์เชอร์", "วีป", "จัสติฟายด์", "คิมพิสซิเบิล", และ "บรู้กลิน ไนนื-ไนน์" รับบทเป็น อาจารย์ใหญ่ราล์ฟ เดอร์บินในเรื่อง "A.P. Bio" (2018–ปัจจุบัน) และแมทธิวเดอะราเวนในเรื่อง "เดอะแซนด์แมน" (2021–ปัจจุบัน)
ออสวอลต์ยังมีชื่อเสียงจากการพากย์เสียงเรมีในภาพยนตร์ของพิกซาร์เรื่อง "ระ-ทะ-ทู-อี่ พ่อครัวตัวจี๊ด หัวใจคับโลก" (2007) และ M.O.D.O.K ในซีรีส์ของฮูลูปี ค.ศ. 2021 ที่มีชื่อเรื่องเดียวกัน ผลงานภาพยนตร์ที่โดดเด่นอื่น ๆ ได้แก่ "แมนออนเดอะมูน" (1999), "ซูแลนเดอร์" (2001), "" (2004), "ออลโรดส์ลีดโฮม" (2008), "บิ๊กแฟน" (2009), "อะเวรีโฮลด์ & คูมาร์ 3D คริสต์มาส" (2011), "22 จัมพ์สตรีท" (2014), และ "เดอะเซอร์เคิล" (2017) ในแฟรนไชส์มัลติมีเดียของจักรวาลภาพยนตร์มาร์เวล (MCU) ออสวอลต์รับเชิญแสดงเป็นเดอะโคนิกส์เรื่อง "ชี.ล.ด์. ทีมมหากาฬอเวนเจอร์ส" (2014–2020) และพากย์เสียงเป็น พิพเดอะโทรลล์ในเรื่อง "ฮีโร่พลังเทพเจ้า" (2021)
ผลงานของเขาในฐานะนักแสดงตลก ออสวอลต์ได้ปรากฏตัวในสแตนด์อัพพิเศษหกเรื่องและยังได้รับรางวัล Primetime Emmy Award สาขางานเขียนยอดเยี่ยมสำหรับรายการวาไรตี้พิเศษ และรางวัลแกรมมี่อวอร์ดสาขาอัลบั้มตลกยอดเยี่ยมจากรายการพิเศษของเน็ตฟลิกซ์ชื่อ "Patton Oswalt: Talking for Clapping" (2016)
เหล่านาวิกโยธินสาธารณรัฐเกาหลี

เหล่านาวิกโยธินสาธารณรัฐเกาหลี (อักษรย่อ: ROKMC หรือที่เรียกว่า ROK Marine Corps หรือ ROK Marines) เป็นเหล่านาวิกโยธินเกาหลีใต้ของประเทศเกาหลีใต้ เหล่านาวิกโยธินสาธารณรัฐเกาหลีเป็นเหล่าหนึ่งของกองทัพเรือสาธารณรัฐเกาหลีที่รับผิดชอบปฏิบัติการสะเทินน้ำสะเทินบก และยังทำหน้าที่เป็นหน่วยตอบโต้เคลื่อนที่เร็ว รวมทั้งกำลังสำรองทางยุทธศาสตร์
เหล่านาวิกโยธินสาธารณรัฐเกาหลีได้รับการก่อตั้งขึ้นในฐานะกองกำลังปราบปรามกลุ่มคอมมิวนิสต์ใน ค.ศ. 1949 ก่อนสงครามเกาหลี และเหล่านาวิกโยธินสาธารณรัฐเกาหลียังต่อสู้ในการรบระหว่างสงครามเวียดนาม
เหล่านาวิกโยธินสาธารณรัฐเกาหลีมีกำลังพล 29,000 นาย โดยได้รับการจัดแบ่งออกเป็นสองกองพล และอีกสองกองพลน้อยที่แยกจากกันภายใต้กองบัญชาการเหล่านาวิกโยธินสาธารณรัฐเกาหลี ทั้งนี้ เหล่านาวิกโยธินสาธารณรัฐเกาหลีมียานพาหนะสายพานประมาณ 300 คัน รวมถึงยานรบสะเทินน้ำสะเทินบก, รถถังหลัก และปืนใหญ่อัตตาจร
เอ็กซอน

เอ็กซอน  เป็นยีนส่วนที่เข้ารหัสส่วนหนึ่งของอาร์เอ็นเออันได้จากยีนหลังจากที่กระบวนการ RNA splicing ได้นำเอาส่วนอินทรอนออกแล้ว เป็นอาร์เอ็นเอสมบูรณ์ที่เรียกว่า mature mRNA
คำว่า เอ็กซอน หมายเอาทั้งลำดับดีเอ็นเอภายในยีนที่เป็นเหตุ และลำดับรหัสอาร์เอ็นเอที่เป็นผล
กระบวนการ RNA splicing จะนำเอาส่วนอินทรอนออก แล้วเชื่อมเอ็กซอนเข้าด้วยกันอาศัยพันธะโคเวเลนต์เพื่อสร้าง#เปลี่ยนทาง ที่สมบูรณ์
เอ็กซอนทั้งหมดในจีโนมรวมกันเป็น exome เหมือนกับที่ยีนทั้งหมดของสิ่งมีชีวิตสปีชีส์หนึ่งรวมกันเป็นจีโนม
วัดปู่เปี้ย

วัดปู่เปี้ย เป็นโบราณสถานร้างตั้งอยู่ในเวียงกุมกาม ในตำบลท่าวังตาล อำเภอสารภี จังหวัดเชียงใหม่ เดิมเป็นสวนลำไยของบิดานางจันดี ต่อมากรมศิลปากรได้ทำการขุดแต่งศึกษาทางโบราณคดีเมื่อ พ.ศ. 2529 ทำให้พบกลุ่มโบราณสถาน ประกอบด้วย วิหารยกพื้นสูง เจดีย์ อุโบสถ สถูปแปดเหลี่ยม และแท่นบูชา รูปแบบสถาปัตยกรรมมีลักษณะมีลักษณะศิลปะสุโขทัยและแบบล้านนารวมกัน
วัดปู่เปี้ยได้รับประกาศขึ้นทะเบียนโบราณสถานในราชกิจจานุเบกษา เล่มที่ 116 ตอนพิเศษ 17ง วันที่ 17 มีนาคม พ.ศ. 2542 
โบราณสถานและโบราณวัตถุ.
วิหารคงเหลือเฉพาะส่วนฐานปัทม์ในผังรูปสี่เหลี่ยมผืนผ้า ห้องด้านหลังมีฐานชุกชีเต็มพื้นที่ห้อง ห้องประดิษฐานพระประธานเป็นคูหา (ห้องคันธกุฎี) จากการขุดแต่งวิหารพบว่า มีการก่อสร้างทับซ้อนกัน 2 สมัย โดยในสมัยหลังได้มีการขยายยี่ห้อเพิ่มเสาคู่นอก เจดีย์ ตั้งอยู่บนฐานประทักษิณด้านหลังวิหาร มีกำแพงแก้วล้อมรอบ มุมฐานประทักษิณทางทิศตะวันออกเฉียงใต้มีบันไดทางขึ้น 1 แห่ง
อุโบสถตั้งบนฐานเขียงที่มีกำแพงแก้วล้อมรอบ มีเสมาหินทรายกลมสีแดงและสีเทา ผนังกำแพงอุโบสถมีช่องปรุรูปกากบาท ปัจจุบันคงเหลือเฉพาะส่วนปัทม์ ในผังรูปสี่เหลี่ยมผืนผ้ายกเก็จด้านหน้า 2 ตอน ด้านหลัง 1 ตอน ห้องด้านหลังเป็นฐานชุกชีประดิษฐานพระประธาน ไม่มีเสารองรับโครงสร้างหลังคาภายในอาคาร โดยใช้เทคนิคแบบผนังรับน้ำหนักแทน บริเวณฐานหน้ากระดานทองไม้ตกแต่งด้วยลวดลายปูนปั้นรูปเมฆ หรือลายกรอบช่องกระจกโดยรอบ
สถูปแปดเหลี่ยมมีกำแพงแก้วล้อมรอบ คงเหลือเฉพาะส่วนฐานปัทม์ที่มีลักษณะเป็นบัวคว่ำ เหนือขึ้นไปเจาะช่องปรุรูปกากบาท สันนิษฐานว่าเป็นสถูปแปดเหลี่ยมที่ยอดเป็นองค์ระฆัง ปล้องไฉน และฉัตร และคงเป็นสถูปบรรจุอัฐิของบุคคลสำคัญ เพราะพบหม้อดินเผาเนื้อไม่แกร่ง และเศษกระดูกข้อต่อส่วนมือหรือเท้าของมนุษย์ ด้านหน้าของสถูปเป็นที่ตั้งของแท่นบูชาแบบฐานปัทม์ท้องไม้ลูกแก้วอกไก่
โบราณวัตถุสำคัญที่พบได้แก่ ชิ้นส่วนพระพุทธรูปสำริด พระพุทธรูปแก้ว พระพุทธรูปหินทราย พระพุทธรูปปูนปั้น พระพุทธรูปขนาดเล็กเนื้อตะกั่วด้านหลังมีการจารึกคาถา พระพิมพ์ดินเผาประเภทพระผงและพระสิงห์สอง ภาชนะดินเผาที่ผลิตจากแหล่งเตาสันกำแพง เตาเวียงกาหลง และภาชนะดินเผาแบบหริภุญชัย และพบแผ่นอิฐมีลวดลาย แก้วหัวแหวนหินสี ลูกปัดหินสี ใบมีดเหล็ก และหอยเบี้ย เป็นต้น
อินทรอน

อินทรอน (ซึ่งย่อมาจากคำว่า "intragenic region") เป็นลำดับนิวคลีโอไทด์ภายในยีนที่กระบวนการ RNA splicing เอาออกในการสร้างผลิตภัณฑ์อาร์เอ็นเอที่สมบูรณ์ (mature RNA)
กล่าวอีกนัยก็คือ อินทรอนไม่ใช่ส่วนของดีเอ็นเอและไม่ใช่ส่วนของรหัสอาร์เอ็นเอ (RNA transcript) ที่รอดผ่านกระบวนการทำให้เป็นอาร์เอ็นเออันสมบูรณ์ แล้วใช้#เปลี่ยนทาง [[แม่แบบ:ไม่ตัด]]เป็นผลิตภัณฑ์ยีน
คำว่า "intron" มาจากคำว่า "intragenic region" ซึ่งแปลว่าบริเวณภายในยีน
เป็นคำที่หมายเอาทั้งลำดับนิวคลีโอไทด์ของดีเอ็นเอที่เป็นเหตุ และ#เปลี่ยนทาง รหัสอาร์เอ็นเอที่เป็นผล
อาร์เอ็นเอที่สมบูรณ์แล้วประกอบด้วยส่วนเอ็กซอนที่เชื่อมเข้าด้วยกันหลังจากผ่านกระบวนการ RNA splicing ซึ่งกำจัดส่วนอินทรอนแล้ว
อินทรอนพบได้ในยีนของสิ่งมีชีวิตโดยมากและของไวรัสหลายอย่าง พบได้ในยีนต่าง#เปลี่ยนทาง ๆ เป็นจำนวนมากรวมทั้งที่ใช้สร้างโปรตีน, ไรโบโซมอล อาร์เอ็นเอ (rRNA) และทีอาร์เอ็นเอ (transfer RNA)
เมื่อโปรตีนสร้างขึ้นจากยีนที่มีอินทรอน ก็จะต้องผ่านกระบวนการ RNA splicing หลังจากการถอดรหัสแต่ก่อนการแปลรหัส
เชิงอรรถและอ้างอิง.
<templatestyles src="Reflist/styles.css" />
วัดช่องลมนาเกลือ

วัดช่องลมนาเกลือ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาเกลือ อำเภอบางละมุง จังหวัดชลบุรี มีเนื้อที่ ประมาณ 20 ไร่ พระครูอรรถธรรมสารี เป็นเจ้าอาวาส 
วัดช่องลมนาเกลือ เดิมชื่อ วัดปากคลอง บ้างเรียก วัดสกัดหมู เล่ากันว่าเจ้าอธิการสาคะตะ เป็นมหาดเล็กที่ไม่อยากรับราชการ จึงลาออกมาบวช แล้วสร้างวัดขึ้น ต่อมาในสมัยพระบาทสมเด็จพระจุลจอมเกล้าเจ้าอยู่หัว อำแดงเอี่ยม มารดาอำแดงเก็บ ถวายไว้ บุตรกับนายถึก อำแดงต่วน จีนฉวนและราษฎร มอบที่ดินถวายการสร้างวัด ตั้งวัดเมื่อ พ.ศ. 2418 ได้รับพระราชทานวิสุงคามสีมา เมื่อ พ.ศ. 2431 ได้รับพระราชทานวิสุงคามสีมาครั้งหลังเมื่อ พ.ศ. 2501
อุโบสถหลังเก่าปลูกยกพื้นหลังคามุงจากมีสภาพทรุดโทรม จึงสร้างอุโบสถหลังใหม่ก่ออิฐ เสามะค่า หลังคามุงกระเบื้อง สร้างเสร็จเมื่อวันที่ 30 มีนาคม พ.ศ. 2510 และมีพิธีผูกพัทธสีมาเมื่อวันที่ 12 กุมภาพันธ์ พ.ศ. 2512 ปูชนียวัตถุ เช่น พระพุทธรูปศิลปะแบบพม่า
สโมสรฟุตบอลนครราชสีมา มาสด้าในฤดูกาล 2559

การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2559
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
สถิติผู้ชม.
<templatestyles src="Refbegin/styles.css" />
แหล่งข้อมูล: ไทยลีก
ตาบุลารอเกริอานา

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
นุซฮะตุลมุชตากฟีอิคติรอกิลอาฟาก  ซึ่งเป็นรู้จักกันในโลกตะวันตกว่า ตาบุลารอเกริอานา  เป็นงานบรรยายเกี่ยวกับโลกและแผนที่โลกที่จัดทำโดยมุฮัมมัด อัลอิดรีซี นักภูมิศาสตร์ชาวอาหรับ ใน ค.ศ. 1154 อัลอิดรีซีจัดทำคำบรรยายและภาพประกอบของแผนที่เป็นเวลา 15 ปี ในราชสำนักของรอเจอร์ที่ 2 กษัตริย์นอร์มัน ซึ่งมีรับสั่งให้ผลิตงานชิ้นนี้เมื่อประมาณ ค.ศ. 1138
กฤษฎีกาสันติภาพ

กฤษฎีกาสันติภาพ  เป็นกฤษฎีกาฉบับแรกของ เขียนโดยวลาดีมีร์ เลนิน กฤษฎีกาผ่านร่างใน ในวันที่ 8 พฤศจิกายน [ตามปฎิทินเก่า: 26 ตุลาคม] 1917 ภายหลังจากความสำเร็จของการปฏิวัติเดือนตุลาคม กฤษฎีกาถูกตีพิมพ์ลงในหนังสือพิมพ์ "อีซเวียซ์เตีย" ในวันที่ 9 พฤศจิกายน [ตามปฎิทินเก่า: 27 ตุลาคม] 1917 เนื้อหาของกฤษฎีกาเสนอให้รัสเซียถอนจากสงครามโลกครั้งที่หนึ่งในทันที กฤษฎีกาได้ดำเนินการในที่สุดผ่านสนธิสัญญาเบรสต์-ลิตอฟสค์ หลักการสิบสี่ข้ออันโด่งดังของวูดโรว์ วิลสัน เมื่อเดือนมกราคม 1918 ส่วนใหญ่ตอบสนองต่อกฤษฎีกานี้